text: Kertu grupiga käis kaasas ligi 80 abilist: kotivedajad, kokad, giidid ja eelsalk, kes liikus teistest eespool, et aegsasti laager valmis seada. Kertu jäi põhigrupist taotluslikult maha. "Sattusin Tansaania poole lennates istuma britist reisikorraldaja kõrvale, kes rääkis, et on aastaid inimesi Kilimanjaro tippu viinud. Ta soovitas, et liiguksin üles nii aeglaselt, et panen ka iseenda kannatuse proovile, lisaks pidevad puhke- ja joogipausid," seletab Kertu.